google/wiki40b huggingface dataset:
Lamia (bille)

Utseende

En middelsstor til stor (15-32 millimeter), svært kraftig, mørkfarget trebukk. Antennene er svært kraftige.

Levevis

Disse billene har larver som lever i død ved av løvtrær, ofte like under barken. Denne arten utvikler seg vanligvis i arter i vierslekten (Salix), sjeldnere i bjørk eller osp. Arten mangler flygevinger og kan ikke fly.

Utbredelse

Arten er vidt utbredt i Palearktis, over hele Europa bortsett fra den aller nordligste delen og videre østover til Sakhalin.
Bratsberg len

Bratsberg (hoved)len (Bradsberg Lehn) var et norsk len som eksisterte fra senmiddelalderen til lensvesenet ble avsluttet og Norge ble delt inn i amt på midten av 1600-tallet. Lenet utgjorde i geografisk utbredelse det nåværende Telemark fylke.
I middelalderen het området Skienssysla, mens det i lenstiden under Danmark ble benevnt Bradsberg Lehn. Dette var på 1500-tallet et underlen under Akershus len, men i alle fall i 1585 var Bratsberg et hovedlen. Bratsberg var forlent med Gjemsø kloster.
Fra tidlig på 1600-tallet var lenet delt i to fogderier, Bamble fogderi i syd som lå under Akershus stiftamt og Telemark fogderi i nord som tilhørte Christiansand stiftamt. Det var videre delt i fire sorenskriverier; Bamble, Nedre Telemark, Øvre Telemark østfjelske og Øvre Telemark vestfjelske. Ved amtsinndelingen i 1661 ble lenet til Bratsberg amt underlagt Christiansand stiftamt, fra 1687 underlagt Akershus stiftamt.
Bill Tuiloma

Landslaget

Han ble tatt ut i New Zealands tropp til FIFA Confederations Cup 2017 i Russland.
Olha Saladukha

Karriere

Allerede som junior hadde hun gode resultater, og ble nummer fem i Junior-VM 2002. Hennes første internasjonale medalje vant hun på Sommer-Universiaden 2005 i Izmir, der hun hoppet 13,96 meter, som ga andreplass bak kinesiske Wang Hing, og to år senere vant hun på Universiaden i Bangkok med 14,79 m.
Under EM i Göteborg i 2006 fikk hun fjerdeplass med 14,38 meter, og var 0,64 meter bak bronsevinneren Anna Pjatych. De neste årene fikk hun bl.e. syvendeplass under VM 2007 i Osaka, sjetteplass i VM innendørs i Valencia i 2008, og en niendeplass i Sommer-OL 2008 i Beijing. I 2008 forsvarte hun også sin ukrainske mesterskapstittel i tresteg med 14,84 meter, som var ny personlige rekord.
Saladukha var ikke aktiv i 2009, men konkurrerte igjen i 2010. Under EM i Barcelona vant hun gull med 14,81 meter, 0,25 m foran den italienske Simona La Mantia.
Trestripetanagar

Underarter og Utbredelse

Det er beskrevet ingen underarter av trestripetanagar Arten forekommer i Andes i det sørøstlige Peru og i det nordlige Bolivia.
Lillesand Senter

Lillesand Senter er et kjøpesenter på Tingsaker, midt mellom E18 og Lillesand sentrum. De har rundt 15 butikker fordelt på 2 etasjer, inkludert apotek, dagligvare, kafe og spisemuligheter. Senteret har etablert den største private helsesatsingen som er gjort utenfor Oslo, med blant annet eget røntgensenter og sykehus. 
Senteret er forvaltet av Alti Forvaltning AS og eies av Horisont Eiendom AS.
KNM «Steil» (P963)

Leveranse og sertifisering

28. september 2003 ble kontrakten om bygging av Skjold-klassen underskrevet, og KNM «Steil» ble påbegynt en lengre tid etter dette. Fartøyet ble sjøsatt 14. januar 2008. Fartøyet skal så sjøtestes, før endelige sertifiseringer av fartøy og mannskap gjør fartøyet klart til overtagelse av Marinen tidlig i 2010. NSM missilene blir trolig utstyrt på MTBene tidligst høsten 2011.
Grimstad Musikkorps

Grimstad Musikkorps ble stiftet 15. september 1886 og har siden endret navn en rekke ganger. Korpset teller i dag ca. 30 medlemmer. Dirigent er Ove Øgård-Repål og korpsets leder er Glenn Erlandsen.
Korpset øver hver onsdag på Dahlske videregående skole og tar også på seg spilleoppdrag.

Historie

Korpset ble stiftet som hornsekstetten Heimdal 15. september 1886 av Bent Fuglestved, en ung mandalitt på 25 år, som nettopp var kommet som lærer til byens folkeskole. Samme år begynte han også som dirigent i Grimstad Mandssangforening.
Den første øvelsen ble holdt 11. januar 1887, på Bytingsalen, hvor korpset øvde i flere tiår.
7.september 1918 ble navnet endret til Grimstad Hornmusikk. I mellomkrigsårene gikk aktiviteten i bølger. I perioder lå korpset nede og interne stridigheter gjorde også situasjonen vanskelig. Under krigen ble aktiviteten igjen midlertidig innstilt, da korpset i 1941 fikk et skriv fra Havsfjord Musikkdistrikt, som forlangte at at de skulle melde seg til Hirdmusikken"
24. januar 1950 endret korpset på nytt navn, denne gang til Grimstad Ungdomsmusikkorps. Året etter fikk de nye uniformer: Blå jakker, med lysegrå bukser.
I 1996 vedtok korpset igjen å endre navn, til dagens Grimstad Musikkorps.
Mandolin Hills

Mandolin Hills er en isolert gruppe nunataker som stikker 300 meter opp av isen, 17 km øst for Mount Noel i Traverse Mountains, nordvest i Palmer Land. Den fikk dette navnet av United Kingdom Antarctic Place-Names Committee (UK-APC) i 1977 på grunn av formen sett fra bakken.
Angelos Basinas

Klubbkarriere

Basinas spilte de første ti år av sin seniorkarriere i den greske storklubben Panathinaikos, som han blant annet var med å vinne to seriemesterskap og ett cupmesterskap for. 1. januar 2006 gikk han til RCD Mallorca i den spanske La Liga, der han spilte frem til 1. juli 2008, da han igjen vendte hjem til Hellas og skrev kontrakt med Panathinaikos' erkerivaler AEK Athen.
Selv om Basinas signerte en treårig kontrakt med Athen-klubben, rakk han bare å spille der i et halvt år. 2. februar 2009 ble han nemlig solgt til Portsmouth i Premier League. Han debuterte for laget 7. februar samme år i en ligakamp mot Liverpool. Sommeren 2010, etter at Portsmouth hadde rykket ned fra Premier League, gikk Basinas til AC Arles-Avignon i Frankrike.

Landslagskarriere

Basinas er (per august 2010) kaptein for Hellas' landslag, som han debuterte for 18. august 1999 i en kamp mot El Salvador. I 2004 var han med på å vinne EM i Portugal, etter finaleseier over vertsnasjonen.
Zlatko Junuzović

Landslaget

1. mars 2006 fikk han sin første landskamp for Østerrike mot Canada.
Han ble tatt ut i Østerrikes EM-tropp til EM i Frankrike 2016.
Trondheim fengsel

Trondheim fengsel er et fengsel med både høyt og lavere sikkerhetsnivå som ligger i Trondheim i Trøndelag og er underlagt Kriminalomsorgens  region nord. Fengselet sto ferdig i 1971 og ble bygget etter samme modell som Ullersmo fengsel. Ved fengselet i Trondheim (på Nermarka, «Tunga»), som har høyt sikkerhetsnivå, er det ordinær kapasitet på 144 plasser. Nermarka består av 4 ulike bygg, A-bygget, E-bygget, en forvaringsavdeling og Modulen. Ved avdeling Kongens gate, som har lavere sikkerhetsnivå, er det ordinær kapasitet på 11 plasser, mens det ved Leira avdeling, som også har lavere sikkerhetsnivå, er ordinær kapasitet på 29 plasser.
Seniorporten

Seniorporten er Statens seniorråds nettsted. Målgruppen for nettstedet er alle som er opptatt av politikk og samfunnsutforming for personer over 50 år.
Marcus Hellner

Karriere

Hellner debuterte i verdenscupen 7. mars 2006 i en sprint i Borlänge. Han var med på det svenske stafettlaget som tok bronse under VM 2007 i Sapporo, og han kom på 9.-plass på 15 km fri.
Han fikk sitt store gjennombrudd i verdenseliten da han vant åpningsrennet i verdenscupen 2008/09, 15 km fri teknikk i svenske Gällivare. Han vant foran italieneren Pietro Piller Cottrer og nordmannen Petter Northug.
I 2009/2010-sesongen tok han tredjeplassen i verdenscupen sammenlagt.
I OL 2010 i Whistler vant han 30 km duatlon foran Tobias Angerer og Johan Olsson. Hellner vant sin andre olympiske gullmedalje på  4 x 10 km stafett. Han gikk siste etappe på det svenske laget som vant foran Norge og Tsjekkia. De andre på laget var Daniel Rickardsson, Johan Olsson og Anders Södergren. Stafettlaget ble tildelt Svenska Dagbladets gullmedalje (Bragdguldet) for 2010. Denne regnes som svensk idretts høyeste utmerkelse.
Hellner ble i 2010 også tildelt Kongens medalje «för idrottsbragd som skidåkare och OS-guld i 30 km skiathlon och i skidstafett».
Under Ski-VM 2011 i Oslo vant han sprinten, foran Petter Northug, med Emil Jönsson på bronseplass. På 2x15 km fellesstart med stilbytte kom han på sjetteplass.
I VM 2015 i Falun gikk Hellner tredje etappe på det svenske laget som tok sølv på 4 x 10 km stafett.
Keiichiro Nakano

Karriere

Keiichiro Nakano startet sin profesjonelle karriere i Albirex Niigata i 1998. Han har også spilt for Japan Soccer College.
Zorobabel til Nordstjernen

Zorobabel til Nordstjernen, opprinnelig Zorobabel zum Nordstern, var en dansk frimurerlosje som ble grunnlagt den 9. januar 1767. Losjen ble grunnlagt ved en sammenslåing av de tre København-losjene St. Martin, Phønix og Zorobabel til én losje.
Foranledningen til sammenslåingen var at losjen praktiserte høygradsystemet «den strikte observans». Overgangen til dette høygradssystemet skjedde i 1765 i losjen Zorobabel, og denne skiftet samtidig navn til Zorobabel strictæ observantiæ. I 1765 grunnla den tyske agronomen Johann Christian Schubart (1734–1787) losjen St. Martin zum Nordstern som ikke må forveksles med verken St. Martin eller Zorobabel til Nordstjernen.
Losjen opphørte i 1855 gjennom en videre sammenslåing med losjen Friederich zur gekrönten Hoffnung  til den nye St. Johanneslogen Zorobabel og Fredrik til det Kronede Haap. Sistnevnte er på grunn av sin historie regnet som Danmarks eldste frimurerlosje.
Norsk Shakespeare- og teatertidsskrift

Norsk Shakespeare- og teatertidsskrift er et norsk teatertidsskrift etablert i 1998. Tidsskriftet dekker aktuell scenekunst i Norge og internasjonalt, i form av teaterkritikk, festivalomtaler, intervjuer, bokanmeldelser, essays og teoretiske artikler. Det kommer ut fire ganger i året, har et opplag på 1700, og har siden oppstarten vært redigert av Therese Bjørneboe.
Tidsskriftet regnes som ledende på sitt felt i Norden, men har blitt kritisert for tunge og vanskelig tilgjengelig artikler. Det fikk hederlig omtale (2.-plass) i Norsk Tidsskriftforenings kåring av Årets norske tidsskrift i både 2007 og 2008, og i 2012 ble det kåret til Årets norske tidsskrift. I begrunnelsen ble det trukket frem hvordan tidsskriftet «med stor selvfølgelighet» bringer Norge inn som en naturlig del av eureopisk teatertradisjon.

Historikk

Tidsskriftet ble etablert i 1998, og var i flere år knyttet til Det norske Shakespeareselskap. I de første årgangene hadde tidsskriftet et tilsvarende fokus på William Shakespeare, i form av litterære analyser/essays, teateranmeldelser med mer. Siden har det utviket seg til å bli et allment teatertidsskrift som legger særlig vekt på å dekke ny scenekunst.

Bidragsytere

Bidragsytere har vært blant annet Espen Klouman Høiner, Harold Bloom, Ralph Fiennes, Kristian Smidt, Keith Brown, Edvard Hoem, Leif Høghaug, Svein Jarvoll, Dag Solstad, Henning Hagerup, Øyvind Berg, Knut Ove Arntzen, Niels Lehmann, Leif Zern, Tom Remlov, Thomas Irmer, Jody McAuliffe, Elisabeth Leinslie, Ine Therese Berg, Anette Therese Pettersen, Elin Høyland, Henning Gärtner, Julian Blaue, Ole Johan Skjelbred, Melanie Fieldseth, Svante Aulin Löwenborg og Kjetil Røed.
Antonios Merlos

2014

Merlos kom på tredjeplass i det greske ungdomsmesterskapet i friidrett (U18) i 2014, med 1,96 meter.

2015

I det greske innendørsmesterskapet i 2015 kom han på fjerdeplass, og han kom på femteplass i Balkanmesterskapet i friidrett innendørs 2015 i Tyrkia. Han representerte Hellas i European Youth Summer Olympic Festival 2015 («Europeisk Ungdoms-OL»), og fikk der bronse i høydehopp med 2,06 meter, som var personlig rekord.

2016

Han satte personlig rekord innendørs under det greske innendørsmesterskapet i 2016, der han fikk bronse med 2,14 meter. Han deltok i Balkanmesterskapet i friidrett innendørs 2016 (senior) i Tyrkia, og kom der på åttendeplass. Han satte ny personlig rekord utendørs i mai, med 2,16, og vant det greske ungdomsmesterskapet (U18) i juni. 
Han vant U18-balkanmesterskapet i friidrett 2016 i Serbia, og fikk sølv i Ungdoms-EM i friidrett 2016, kun slått av Lukas Mihota fra Tyskland. I juli vant han høydehopp i det greske U23-mesterskapet utendørs.

2017

Merlos fikk bronse i det greske mesterskapet innendørs 2017, med et hopp på 2,00 meter. 
Utendørs vant han det greske Grand Prix-stevnet i Argos Orestiko, og han fikk sølv i det greske mesterskapet utendørs, med 2,12 meter. Han fikk også sølv i høydehopp under U20-balkanmesterskapet i friidrett 2017, som ble arrangert i Pitesti i Romania. Han forbedret sin personlige rekord til 2,20 meter under et stevne i Katerini i juli. Han representerte Hellas under Junior-EM i friidrett 2017, der han nådde finalen, og endte på tiendeplass med 2,14 meter.

2018

I forbindelse med studier på University of Georgia kom han bl.a. på tredjeplass i Clemson Invitational og sjetteplass i Tiger Paw Invitational. Han kom på 13.-plass i Southeastern Conference-mesterskapet innendørs. 
Utendørs deltok han i Mt. SAC Relays, der han kom på sjuendeplass, og han kom også på sjuendeplass i Southeastern Conference-mesterskapet utendørs. I NCAA-mesterskapet i friidrett kom han på femteplass. 
Han deltok i U20-VM i friidrett 2018, og vant der høydehopp, med ny personlig rekord på 2,23 meter.
Tennis under Sentralamerikanske og karibiske leker 2002

Tennis under Sentralamerikanske og karibiske leker 2002. Tennis var en av flere sporter i de nittende sentralamerikanske og karibiske leker som ble arrangert i San Salvador i El Salvador i perioden 19. til 30. november 2002. Det var attende gangen som tennis var med i de sentralamerikanske og karibiske leker. Det var sju turneringer; single, double og lag for både kvinner og menn og en mixeddoubleturnering. Alle tapende semifinalister fikk bronsemedaljer. Puerto Rico ble beste nasjon med fire gullmedaljer foran Mexico med to.
STS-97

Høydepunkter fra ferden

Under den 11 dager lange ferden ble hovedmålene oppnådd, som var å levere og montere det første settet med solcellepaneler til ISS. Gjennom tre romvandringer ble disse montert, sammen med forberedelser for monteringen av Destiny, et kamera ble montert på utsiden av Unity, og forsyninger og nyttelast ble overført mellom romfergen og romstasjonen.
Inne fra Endeavour brukte Garneau robotarmen på romfergen til å løfte P6 struss fra lasterommet på romfergen til en midlertidig posisjon. Dagen etter ble en romvandring utført for å feste den til romstasjonen. På ferdens 4. dag, åpnet ISS Ekspedisjon 1 luken til Unity for første gang.
Sandnes Idrettslag (Sør-Varanger)

Langrenn

Idrettslaget har en aktiv langrennsgruppe for utøvere i alle eldre. Den mest kjente utøveren med bakgrunn i Sandnes IL er Krister Sørgård som konkurrerte for SIL i ungdomsåra. Klubben eier og vedlikeholder et av de flotteste skianleggene i Finnmark med et stort nett med langrennsløyper. Langrennsarenaen fikk i 2013 FIS-godkjenning og kan dermed brukes til alle typer internasjonale renn.

Alpint

Idrettslaget eier og driver Sandnes alpinsenter som er norges østligste alpinsenter. Alpinsenteret åpnet driften av heisen sin i desember 2002. Anlegget består av en 650 meter renntrase med 110 meter høydeforskjell og 450 meter lang heis.

Fotball

Klubbens fotballag spilte i 2. divisjon (da nivå 2, hvor Finnmark hadde egen avdeling) i 1972. I dag har idrettslaget aktivitet bare i de yngste årsklassene. Klubben eier Kirkenes nærområdes eneste fotballbane med naturgress.
Langdalen

Bergverksdriften

I 1675 ble det oppdaget kobberforekomster (Cu) i et området like ved småbruket Ertelia på Holleia. Den første bergverksdriften i området startet i 1688. På grunnlag av kobberet varte den første driften fram til 1716. I 1789 ble det startet ny drift for framstilling av vitriol og brunrødt fargestoff, senere også kobolt (Co). Malmens innhold av nikkel (Ni) ble først påvist i 1837 og gruvedrift i større skala ble så startet i 1849 av Ringerike Nikkelverk (1848–1920). Driften varte med noen hvileperioder fram til 1920, da selskapet gikk konkurs. På det dypeste når gruva ned til 270 meter under bakkenivået.

Langdalengruva

Langdalengruva ligger på Holleia, vest for tettstedet Ask. Totalproduksjonen var omkring 250 000 tonn brutto, hvorav 2,5-3,5% var nikkel.

Erteliagruva

Erteliagruva omfatter seks nedlagte nikkelgruver som i hovedsak var i produksjon i årene 1859–1884 og 1915–1917. Den ligger lenger sør på Holleia, ved Åsterudtjern, litt sør for Væleren. Totalproduksjonen var omkring 400 000 tonn brutto, hvorav 1,04% Ni, 0,69% Cu og 0,17% Co. I 1866 kom 1/7 (100 tonn nikkel) av all nikkel i verden fra Ertelia.
Rhodesias unilaterale uavhengighetserklæring

Rhodesias unilaterale uavhengighetserklæring, på engelsk kalt Unilateral Declaration of Independence (UDI), ble signert 11. november 1965 og erklærte Rhodesia uavhengig fra Storbritannia. Erklæringen ble utarbeidet under ledelse av Ian Smith som tilhørte partiet Rhodesian Front, som var motstander av flertallsstyre i den daværende britiske kolonien. Selv om Rhodesia erklærte seg uavhengig fra Storbritannia, ønsket man dronning Elizabeth II som fortsatt statsoverhode. Den britiske regjeringen og Samveldet av nasjoner fordømte erklæringen som ulovlig. Dagen etter signeringen vedtok FNs sikkerhetsråd resolusjon 216 som fordømte uavhengighetserklæringen som «skapt av en rasistisk minoritet». Økonomiske sanksjoner ble innført samme år. Disse var virksomme inntil 1980 og ble også utvidet til å gjelde kulturelle og sportslige arrangementer.
Rhodesia gikk i en kort periode fra 1979 til 1980 tilbake til britisk styre, før kolonien ble til den uavhengige republikken Zimbabwe i 1980.
Norwegian Wood (festival)

2006

I 2006 ble festivalen avholdt fra 14. til 18. juni. Den største artisten dette året var Roger Waters fra Pink Floyd, som fremførte alle låtene fra albumet «Dark Side Of The Moon». Roger Waters satte også rekord som den enkeltartisten som har trukket flest, med et publikum på 8 000.

2007

Den 16. Norwegian Wood ble i 2007 gjennomført fra 14. til 17. juni med over 20 000 besøkende. Youngwood ble arrangert for første gang.

2008

I 2008 ble Norwegian Wood gjennomført fra 12. til 15. juni med blant annet artistene Foo Fighters, Queens of the Stone Age, Madrugada og Alanis Morissette.
Administrator (dommer)

Administrator er den fagdommer (embedsdommer eller dommerfullmektig) som leder en rettssak. I noen saker er fagdommeren også enedommer, i mange saker settes saken med meddommere (legdommere) eller en lagrette (jury) og i visse saker har rettssaken flere fagdommere. Det er da alltid en av fagdommerne som fungerer som rettens formann. Administrator er en rolle en dommer har i en rettssak (på samme måte som aktor og forsvarer er roller andre jurister kan ha), ikke en stilling i seg selv.
Kristiansund Shotokan Karateklubb

Kristiansund Shotokan Karateklubb er en norsk karateklubb fra Kristiansund, stiftet i 2003.
Kristiansund Shotokan Karateklubb er medlem av Norges Idrettsforbund, Norges Kampsportforbund og Norges Shotokanforbund. Som navnet tilsier så praktiserer klubben Shotokanstilen innenfor karate, og legger vekt på de tradisjonelle verdiene av kampsporten.
Hovedinstruktør og leder i klubben er Sensei Tore Strøm.
Ferdinand Ries

Biografi

Ferdinand Ries var fiolinisten Franz Anton Ries' eldste sønn. Sin første musikkundervisning fikk han av sin far, og han avsluttet utdanningen i München og Wien. Fra 1803 til 1805 var han elev av Ludwig van Beethoven, som på sin side hadde fått undervisning av Ferdinands far, Franz Anton Ries, mens Beethoven bodde i Bonn.
Etter lange reiser og opphold Paris, Koblenz, Praha, Dresden, Leipzig, Hamburg, København, Stockholm og Sankt Petersburg kom Ries til London i 1813, og fikk der så stor anerkjennelse at han ble til 1823. I London ble han en av direktørene i London Philharmonic Society, som i 1822 bestilte en symfoni av Beethoven. Resultatet ble Beethovens kjente 9. symfoni. 
Etter å ha opparbeidet seg en anseelig formue trakk han seg etter oppholdet i England tilbake til Bad Godesberg ved Bonn, og gjorde flere reiser til England og Italia. I 1834 følte han behov for en fast stilling og ble musikkdirektør for Aachen symfoniorkester. På grunn av ytre omstendigheter måtte han si fra seg denne stillingen allerede etter to år, og bosatte seg deretter i Frankfurt am Main hvor han ledet stedets Cäcilienvereins. Her ble han til sin død 13. januar 1838. 
Ries' viktigste musikkhistoriske betydning er hans rolle som øyevitne til Beethovens liv. Sammen med Franz Gerhard Wegeler ga han i 1838 ut boken Biographische Notizen über Ludwig van Beethoven, som er en svært viktig kilde i studiet av Beethoven som menneske og kunstner.
Presidio of San Francisco

Presidio of San Francisco (opprinnelig, El Presidio Real de San Francisco eller Royal Fortress of Saint Francis) er en park og tidligere militær base på den nordlige spissen av San Francisco-halvøya i San Francisco, California. Den er en del av Golden Gate National Recreation Area.
Presidio hadde vært en festning siden 17. september  1776, da Ny-Spania etablerte det å få et fotefeste i Alta California og San Francisco-bukta. Det var mexicansk eiendom før det gikk over til USA  i 1848. Som en del av det militære reduksjonsprogrammet i 1889 stemte Kongressen for å avslutte Presidios status som en aktiv militær installasjon i den amerikanske hæren. Den 1. oktober 1994 området overført til National Park Service. Dermed sluttet et 219 års militær bruk og neste fase, en blandet kommersiell og offentlig bruk begynte.
I 1996 opprettet den amerikanske Kongressen Presidio Trust til å overvåke og administrere  80% av parkens landområde.  National Park Service administrerer resten. kystområdene som utgjør 20%. Som en første-av-sitt-slag organisasjon, ga Congressen Presidio Trust manat til å gjøre Presidio økonomisk selvforsynt innen 2013, noe den oppnådde åtte år forut for den fastsatte fristen.
Parken er preget av mange skogkledde områder, åser, og naturskjønn utsikt over Golden Gate Bridge, San Francisco-bukta og Stillehavet. Den ble anerkjent som et Historisk Landemerke i California i 1933, og som et Nasjonalt Historisk Landemerke i 1962.
Absolute Music 25

Absolute Music 25 er det 25. samlealbumet i den norske Absolute Music-serien og ble utgitt 13. november 1998.
Trude Raad

Bakgrunn

Raad er oppvokst i idrettskommunen Gloppen. Hun er for tiden elev ved Firda vidaregåande skule på Sandane. Raad er hørselshemmet, og ble i 2007 tildelt Bente Grønlis Minnestipend for sine bragder i kastringene.

Idrettskarriere

Raad deltok i ungdoms-VM i Marrakech, Marokko i 2005, men kom ikke videre fra kvalifiseringen i hverken slegge eller diskos. I 2007 var hun igjen med i ungdoms-VM. Nå i Ostrava i Slovakia, og hun fikk denne gangen 11.-plass i slegge og 12.-plass i diskos.

2008 - Årets idrettskvinne

Kastsesongen 2008 staret Raad med ny norsk rekord for junior 19 under et stevne på Byrkjelo med 57,97 meter. Hun slo Mona Holms rekord fra 2002 med 50 cm. Denne rekorden ble forbedret under Ungdomsmesterskapet på Prestfoss, i Sigdal, da hun fikk stevnets bestemannspris for sitt resultat på 60,47 meter. Hennes første kast over 60 meter. Raad vant også tre sølvmedaljer under senior-NM, i både slegge og diskos, som i 2007, men nå også i kulestøt.
I desember ble Raad kåret til årets idrettskvinne (WIDEX Sportsman and Sportswoman of the Year) av International Committee of Sports for the Deaf, i konkurranse med alle døve idrettsutøvere i alle idretter i verden. Tildelingen baserte seg på Raads to titler under VM for døve i Izmir, Tyrkia i august. Hun innehar også verdensrekorden for junior og den europeiske seniorrekorden i diskos. I tillegg blir hun omtalt som «den stolte innehaver av sleggerekorden på verdenskategorien (verdensrekord)».

2009 - Vinner av Deaflympics

11. september 2009 vant Raad diskoskast under Deaflympics i Taipei. Hun vant med ny mesterskapsrekord på 47,29 meter, en knapp meter foran Larisa Voroneckaja fra Litauen (46,43). Dagen etter vant hun ny tittel, nå i favorittgrenen sleggekast. Hennes resultat ble også nå mesterskapsrekord, og 60,27 meter holdt til seier med over fem meter.

2011 - Finale i U-23 EM

Etter et 2010 med småskalder og skuffende resultater kom nye idrettslige oppturer i 2011. 14. juli sette Raad ny norsk rekord under kvalifiseringsrundene i U-23 EM i Ostrava, Tsjekkia. Hun slettet da Mona Holms 6 års gamle rekord. I finalen fulgte hun opp med 62,73 og fikk tiendeplass i mesterskapet.